ការសម្ភាសរបស់ ស៊ិន សុន

ក៖ អ្នកសម្ភាស កុយ សុភី ខ៖ អ្នកត្រូវបានគេសម្ភាស ស៊ិន សុន

 ការសង្ខេបប្រវត្តិរបស់ ស៊ិន សុន

*ការសម្ភាសនៅឆ្នាំ២០១៨ លោកយាយ ស៊ិន សុន មានអាយុ៦៩ឆ្នាំ​កើតនៅឆ្នាំខាល ក្នុងភូមិព្រែកក្របៅ ឃុំព្រែកក្របៅ ស្រុកកងមាស ខេត្តកំពង់ចាម។ លោកយាយជាកូនកំព្រាដែលឪពុកម្តាយចិញ្ចឹមរបស់យាយយកមកចិញ្ចឹមតាំងពីលោកយាយនៅជាទារក រហូតមកដល់ពេលឥឡូវលោកយាយអត់បានដឹងអំពីឪពុកម្តាយ បងប្អូនបង្កើតរបស់លោកយាយនោះទេ។ លោកយាយបានរៀបការនៅអាយុ១៥ឆ្នាំ ដោយតាមច្បាប់ទំលាប់ដោយចាស់ទុំជាអ្នករៀបចំទុកដាក់អោយព្រោះពេលនោះឃើញថាលោកតាជាកូនតែ១ចឹងមានកេរិ៏ច្រើន ចឹងឪពុកម្តាយរបស់លោកយាយបានបង្គាប់អោយលោកតាសង់ផ្ទះខ្លួនឯងនិងបង្គាប់ថ្លៃទឹកដោះទៀត។ ក្រោយពេលរៀបការរួចលោកយាយថាស្វាមីរបស់លោកយាយស្លូតបូត ហើយអត់មានដែលឈ្លោះគ្នានោះទេ រហូតមកលោកយាយមានកូន តែកូនអត់នៅ ចឹងក៏លោកយាយសម្រេចចិត្តយកកូនគេមកចិញ្ចឹម១នាក់ គឺកូនប្រុសដោយបានបៅទឹកដោះលោកយាយពេលកូនខ្ចីដែលកូនយាយបានស្លាប់នោះ រហូតមកដល់សព្វថ្ងៃ​យាយបានរៀបចំទុកដាក់អោយគាត់មានគូស្រករហើយបានចែកដីកេរិ៏ខ្លះ ជាដីស្រែអោយកូន និងមានចៅ១បានមករស់នៅជាមួយនឹងយាយ អោយយាយជួយមើលការខុសត្រូវ។ សព្វថ្ងៃនេះលោកយាយបានឆ្លៀតពេលធ្វើនំកង នំក្រូចជាដើមលក់នៅផ្សារ ហើយលោកតាធ្វើស្រែ។*

ក៖ ចាសជម្រាបសួរយាយសព្វថ្ងៃយាយសុខសប្បាយទេហេសយាយ?

ខ៖ សុខសប្បាទេ

ក៖ ចាសខ្ញុំឈ្មោះ កុយសុភីបានមកធ្វើការសម្ភាសយាយ នៅឆ្នាំចរ សំរិទ្ធស័កពុទ្ធសារាជ ២៥៦២ ខែមាឃ ១២រោច ត្រូវនឹងថ្ងៃអង្គារ ទី៤ ខែធ្នូ ឆ្នាំ២០១៨! តើនាមត្រកូលនិងនាមឈ្មោះរបស់យាយ តើមានឈ្មោះអ្វី?

ខ៖ នាមត្រកូលឈ្មោះ ស៊ិន សុន

ក៖ ចាតើឈ្មោះ ស៊ិន សុនហ្នឹងអ្នកណាជាអ្នកដាក់ឈ្មោះអោយ?

ខ៖ ប៉ាគាត់ដាក់ឈ្មោះអោយ

ក៖ តើឈ្មោះហ្នឹងមានអត្តន័យយ៉ាងដូចម្តេចដែរ?

ខ៖ មានអត្តន័យយ៉ាងម៉េចបើសិនជាខ្ញុំអត់បានដឹងផង

ក៖ ចឹង! តើយាយឈ្មោះហៅក្រៅ១ទៀតដេស?

ខ៖ អត់មានទេ

ក៖ ថ្ងៃខែឆ្នាំកំណើតរបស់យាយកើតនៅថ្ងៃខែឆ្នាំណា?

ខ៖ ខ្ញុំអត់ដឹងទេ ខឹងតែឆ្នាំ! ឆ្នាំខាល

ក៖ ឆ្នាំខ្មែរ គឺឆ្នាំខាល! តើឥឡូវហ្នឹងអាយុប៉ុន្នានហើយ?

ខ៖ ៦៩

ក៖ ៦៩ចាស! ទីកន្លែងកំណើតដែលយាយកើតនៅក្នុងភូមិឃុំស្រុកណា?

ខ៖ នៅក្នុងភូមិព្រែកក្របៅ ឃុំព្រែកក្របៅ ស្រុកកងមាស ខេត្តកំពង់ចាម។

ក៖ ចាស នាមត្រកូលនិងនាមឈ្មោះរបស់ឪពុកយាយឈ្មោះអ្វី?

ខ៖ ឈ្មោះតាសិន យាយសន

ក៖ ដាក់ឈ្មោះនាមត្រកូលរបស់គាត់ណាសូមត្រកូលរបស់គាត់?

ខ៖ ទាំងត្រកូលរបស់គាត់ រស់សិន

ក៖ ចាសតើសព្វថ្ងៃនេះគាត់នៅរស់ហេស?

ខ៖​គាត់ស្លាប់ហើយ

ក៖ ហឹមតើគាត់ស្លាប់នៅអាយុប៉ុន្នាន?

ខ៖ គាត់ស្លាប់តាំងពីអាយុ៧០ម៉េច

ក៖ តើគាត់ស្លាប់ដោយសារមូលហេតុអ្វីបានជាគាត់ស្លាប់ហ្នឹង?

ខ៖ ស្លាប់ដោយគាត់រោគាអីគាត់នោះទេ បានជាគាត់ចឹង

ក៖ ចឹងដោយសារជំងឺរោគាគាត់ណា

ខ៖ ចាស

ក៖ ដោយជំងឺ! ចឹងមានបានដឹងថាគាត់រៀនត្រឹមថ្នាក់ទីប៉ុន្នាន?

ខ៖ គាត់អត់មានចេះអក្សផង

ក៖ អូអត់ចេះទេ! ដឹងថាមូលហេតុអ្វីបានគាត់ អត់បានចូលសាលារៀន?

ខ៖ ដឹងអីគាត់ចាស់ពីដើមមក! អត់ដឹងផង

ក៖ អត់ដឹងគាត់

ខ៖ ចាសពីព្រោះខ្ញុំ!

ក៖ ចឹងគាត់មានអត្តចរិតយ៉ាងម៉េចដែរ?

ខ៖​គាត់ល្អ!ត្រឹមត្រូវនោះទេ គាត់ធ្វើតែទឹកត្នោតលក់នោះទេ

ក៖ ចឹង

ខ៖ ចាសឡើងត្នោត

ក៖ ចឹងមុខរបររបស់គាត់ឡើងត្នោតចឹងហេស?

ខ៖ ចាសឡើងត្នោតចិញ្ចឹមកូន

ក៖​ចឹងគាត់មុខរបរឡើងត្នោត! នៅក្នុង១ថ្ងៃគាត់ឡើងបានប៉ុន្នានដើមដែរយាយ?

ខ៖ ក្នុង១ថ្ងៃបាន៣ទៅ៤ទៅ៥ដើមយកទឹកតាមភូមិ

ក៖ ចឹងលក់ទឹកអត់មានកូជាស្ករនោះទេ?

ខ៖ អត់ទេ គាត់ដើរ

ក៖ ចឹងដើរនុងបានប៉ុន្នានទឹកទៅ?

ខ៖ ដើរទៅបានប៉ុន្នានបំពងទៅ

ក៖​ចឹងដើរបានលក់អស់ទៅ?

ខ៖ ហឹមដើរទៅ!

ក៖ ចឹងបានប៉ុន្នានលុយ!

ខ៖ ហឹមព្រែកក្របៅ ពាមក្នុង

ក៖ ដើរលក់រហូតមកដល់ពាមក្នុង ព្រែកក្របៅ ហើយទៅបានលុយ១ថ្ងៃចំនួនប៉ុន្នានដែរយាយ?

ខ៖ ហឹស!មិនដឹងបានប៉ុន្នាននោះទេលក់បាន៥កាក ហឹសៗ

ក៖ កាកណ៎យាយនេស?

ខ៖ ចាសនៅក្នុងកាកៗ

ក៖ហឹម

ខ៖ចាយ១រៀល ៥កាកកាលនៅជំនាន់នុងចាយកាក

ក៖ ហើយទៅបងប្អូនបង្កើតៗរបស់យាយហ្នឹង តើគាត់មានបងប្អូនប៉ុន្នាននាក់?

ខ៖ មានខ្ញុំអត់ដឹងផង

ក៖ តើមានមូលហេតុអ្វីបានអត់ដឹង

ខ៖ ដោយសារគាត់កំព្រាដែរ!

ក៖​ចឹងគាត់កំព្រានោះទេ

ខ៖ ចាស! កំព្រាដូចជាខ្ញុំដែរ

ក៖ ចឹង

ខ៖ ហ្នឹងហើយ! ខ្ញុំកើតមក!

ក៖ ចឹងកំព្រាដូចជាយាយតើមានមូលហេតុអ្វីបានជាកំព្រាដូចជាយាយចូលនិយាយអំពីយាយ

ខ៖ ចូលនិយាយអំពីប្រវត្តិរបស់ខ្ញុំមក គឺប្រវត្តិរបស់ខ្ញុំកំសត់ណាស់ ប្រវតិ្តខ្ញុំនៅឯណានោះទេ គាត់បានទៅខ្ញុំពីណាមកទេ កំសត់ណាស់

ក៖ អូចឹងយាយគឺកូនសុំចឹងហេស?

ខ៖ ចាសៗ

ក៖ ចឹងតាសុំាយាយ?

ខ៖ ចាស

ក៖ សុំនុងគេអត់អោយដឹងឪពុកម្តាយទេ?

ខ៖ អត់ដឹងផង!

ក៖ អូគាត់ រួចចឹងទៅគាត់សុំ

ខ៖ មកសុំគ្នា២ទៅ៣តហ៎

ក៖ តារស់ហ្នឹងសុំយាយមក ហើយដល់ពេលតារស់ហ្នឹងក៏កំព្រាដែរ គាត់នុង?

ខ៖ ចាស

ក៖ ហឹមចឹង

ខ៖ គាត់កំព្រាពីតូចដែរ

ក៖ ចឹងគាត់អត់មានបងប្អូនទេចឹង?

ខ៖ អត់មានបងប្អូនទេ! ហ្នឹងហើយ!

ក៖ អូតែអត់មានបងប្អូនចឹង គាត់នាមត្រកូលនិងនាមឈ្មោះខាងម្តាយរបស់យាយមានឈ្មោះអ្វី?

ខ៖ ឈ្មោះនែកយាយយីស

ក៖ យីស ចឹងសព្វថ្ងៃនេះគាត់នៅរស់ដេស?

ខ៖ គាត់ងាប់ហើយ

ក៖ គាត់ស្លាប់ហើយ!

ខ៖ ចាស

ក៖​គាត់ស្លាប់នៅអាយុប៉ុន្នាន?

ខ៖ គាត់ងាប់នុងនៅអាយុចូលនែក ចូល៥០ទៅ៦០ហើយ

ក៖ ចឹងគាត់ស្លាប់ដោយសារតែមូលហេតុអ្វីដែរយាយ?

ខ៖ គាត់រាគ គាត់មើលកូននៅជំនាន់ប៉ុលពត

ក៖ ចឹងដោយសារជំងឺហេស

ខ៖ ចាស

ក៖ គាត់ស្លាប់នៅក្នុងរបបប្រល័យពូជសាសន៏

ខ៖ ហ្នឹងហើយគាត់រាគ

ក៖ ហឹម គាត់មានបានរៀនត្រឹមថ្នាក់ទីប៉ុន្នានដែរបានឈប់?

ខ៖​គាត់ក៏អត់មានបានរៀនដែរ!

ក៖ អត់មានបានរៀនដែរ?

ខ៖ ចាសអត់ចេះអក្សសោះ

ក៖ ចុះតើគាត់មានអត្តចរិតយ់ាងម៉េចដែរយាយ?

ខ៖ គាត់មនុស្សល្អត្រឹមត្រូវណាស់

ក៖ តើមុខរបររបស់គាត់ធ្វើអ្វីដែលនៅពេលកាលនុង?

ខ៖មុខរបររបស់គាត់ធ្វើស្រែហ្នឹង ហើយប៉ារបស់ខ្ញុំរែកទឹកត្នោតហ្នឹង

ក៖ តើបងប្អូនបង្កើតៗរបស់ម្តាយយាយតើគាត់មានចំនួនប៉ុន្នាននាក់?ឈ្មោះអ្វីខ្លះ?

ខ៖​មាន២នាក់

ក៖​ចាស

ខ៖ ចាស

ក៖​ចឹងតើបងគេទី១ឈ្មោះ?

ខ៖ គាត់នុងឈ្មោះ ស្រីស!

ក៖ ដាក់ត្រកូលអោយគាត់ផង ត្រកូលម្តាយយាយ?

ខ៖ យីស

ក៖ ចឹងគាត់យី

ខ៖ យីស ប្អូនរបស់គាត់ឈ្មោះ យី កួយ តាកួយ

ក៖ ចឹងភេទប្រុសហ៎

ខ៖ ចាសតែ២នាក់ហ្នឹងនោះទេ ២នាក់បងប្អូន!

ក៖ គាត់សព្វថ្ងៃគាត់នៅរស់ដែរតាកួយនុង?

ខ៖ ងាប់អស់ហើយតាកួយនុង

ក៖ អូតែប្រពន្ធរបស់គាត់នៅរស់ឬក៏ស្លាប់?

ខ៖ ងាប់ទាំងអស់!

ក៖ ហឹម

ខ៖ ហឹមឃើញតែ២នាក់ហ្នឹងទេ

ក៖ ឥឡូវបងប្អូនបង្កើតរបស់យាយវិញ?

ខ៖ ខ្ញុំអត់មានសោះ

ក៖ អត់មានដែរ?

ខ៖ អត់មានអត់ដឹងចុះគាត់សុំមកតាំងពីតូច ខ្ញុំអត់ដឹងម្តាយឯ​ណាហើយឪឯណា មានតែគាត់ហ្នឹងហើយជាឪពុកម្តាយ

ក៖ ចាសគាត់ជាឪពុកម្តាយចិញ្ចឹម

ខ៖ ហ្នឹងហើយគាត់ចិញ្ចឹមខ្ញុំតាំងពីខ្ញុំពីតូចមកម្លេះ

ក៖ អត់មានបងប្អូនដែរ

ខ៖ ចាសតាំងពីខ្ញុំកើតមកម្ល៉េះ

ក៖ ចឹងគាត់មានដែលនិយាយដំណាលប្រាប់ថាសុំគេ

ខ៖ តាំងពីនៅក្រហមរដា

ក៖ អត់ដឹងថាបានប៉ុន្នានខែនោះទេ?

ខ៖ អត់ដឹងនោះទេ! បើសិនជានិយាយរឿងប្រវត្តិអ្នកពាមក្នុងហ្នឹង ដឹងប្រវត្តិរបស់ខ្ញុំ

ក៖ ចឹង

ខ៖ ចាស ដឹងរឿងប្រវត្តិសុំ

ក៖ អឺ គ្រែលោចាស់ៗបងប្អូនណាគាត់និយាយប្រាប់យាយណា

ខ៖ ហ្នឹងហើយ! ថាម៉ាវឹកហ្នឹងឪពុកសុំតគ្នាមក៣ត ថាចឹងហេស!

ក៖ ចឹង៣ត

ខ៖ ចាសហ្នឹងហើយនេះ នៅកន្លែងនេះដែលគាត់ផឹកស្រា

ក៖ ចឹងទី១ អ្នកសុំយាយលើកទី១ឈ្មោះ?

ខ៖ លើកទី១ ភួង នៅភូមិថ្មី

ក៖ តាភួងនៅភូមិថ្មី?

ខ៖ ហ្នឹងហើយ គាត់បានមកផឹកស្រានៅហ្នឹង គេរកកាប់ ហើយគាត់លើកខ្ញុំទ្រ គេលែងកាប់

ក៖​អូ

ខ៖ ប្រវត្តិរបស់ខ្ញុំហ្នឹងពួកពាមក្នុងក៏គេបានដឹងដែរ

ក៖ ចឹងហ៎

ខ៖ ចាសៗ

ក៖ ចាស!

ខ៖ ប្រវត្តិរបស់ខ្ញុំហ្នឹង

ក៖ ហ្នឹងហើយរួចដល់ពេល

ខ៖ ខ្ញុំកំសត់ណាស់ ដល់លើកខ្ញុំទ្រឡើង គេលែងកាប់គាត់ គេអាណិតខ្ញុំ

ក៖ ហើយដល់ពេលមកលើកទី២ឈ្មោះអីដែរ?

ខ៖​លើកទី២រស់សិនហ្នឹង

ក៖ រស់សិននុងសុំ

ខ៖សុំចាស

ក៖ បន្តពីតា?

ខ៖ ចាស

ក៖ តាទី១ឈ្មោះតាអីមិច?

ខ៖ តាភួងនៅភូមិថ្មី

ក៖ រួចចុះមូលហេតុអ្វីបានមកបានតាភួងហ្នឹងអោយមកតារស់ហ្នឹងវិញ?

ខ៖ ច៊ែកកាលពីពេលមុនដំបូងនុងតាភួងហ្នឹង គាត់សុំពីកំពង់ចាមមក ហើយបានមានបន្តមកបងប៉ារបស់ខ្ញុំ១ទៀត តាផាននៅគល់ដេក

ក៖ ចាស

ខ៖ គាត់សុំថាប្អូននៅវាល ឡែងហ្នឹងអត់មានកូននោះទេ! វាប៉ុន្នានតហើយ៣ត

ក៖ ចឹងសុំអោយ គាត់ដឹងថាប្អូននៅវាលលែងអត់មានកូនក៏សុំអោយប្អូនមក

ខ៖ ហ្នឹង! សុំដាក់ទូកយកទៅអោយខ្ញុំទៀត ដែលប៉ាខ្ញុំសព្វថ្ងៃហ្នឹងណា!

ក៖ ចាសហ្នឹង

ខ៖ រស់សិនហ្នឹងណា

ក៖​ចាស

ខ៖រឿងខ្ញុំកំសត់ណាស់បើសិនជានិយាយរឿងប្រវត្តិ អត់មានជួបបងប្អូនម្តាយទេ! មានតែជួបតែម្តាយចិញ្ចឹមនិងឪពុកចិញ្ចឹម

ក៖ ចាស

ខ៖ ចាស!

ក៖ ដល់ទៅអោយតែរស់ស៊ិនយ៉ាងម៉េច?

ខ៖ រស់ស៊ិនហ្នឹងគាត់ចិញ្ចឹមតាំងពីខ្ញុំនៅក្រហមរងាមក

ក៖ ចឹងរហូតមកដល់ឥឡូវហ្នឹង?

ខ៖ ចាស

ក៖ ចឹងហ៎ចាស

ខ៖ ហើយដល់ពេលខ្ញុំក៏ដឹងថា គាត់ម្តាយខ្ញុំជាពរពោះនោះបើសិនជាឃើញ ខ្ញុំក៏ស្គាល់ដែរណា​ខ្ញុំទទួលស្គាល់ដែរ

ក៖ អត់ដឹង

ខ៖ ចាសក៏ប៉ុន្តែសព្វថ្ងៃខ្ញុំនៅតែជាមួយម្តាយឪពុកខ្ញុំធ្វើបុណ្យធ្វើទាន ជូនម្តាយឪពុករបស់ខ្ញុំដេលជាអ្នកចិញ្ចឹមហ្នឹង ខ្ញុំអត់មានទៀតនោះទេ

ក៖ មកដល់ពេលឥឡូវ យាយបានរៀបអាពាហ៏ពិពាហ៏នៅក្នុងឆ្នាំណា?

ខ៖ ខ្ញុំបានរៀននៅក្នុង!

ក៖ អត់ចាំនោះទេហេស?

ខ៖ អត់ចាំនោះទេ

ក៖ ចឹងអត់មានចាំថានៅក្នុងសង្គមនុងគេហៅសង្គមអ្វី?

ខ៖ ចាសកាលពីសង្គម នៅជ្រាវអង្ករៀបណា! នៅអង្ករៀបអត់មានចេះតែងតួអីនោះទេ ធ្វើជាធម្មតា អត់មាននេះទេ

ក៖​អត់ទាន់មានសំអាងការនោះទេ?

ខ៖ សំអាងការអត់មាននោះទេ គ្រាន់តែបានដាក់នេះនុង ហ្នឹងហើយ

ក៖ ចឹងស្លៀកពាក់ខោអាវយើងសាមាញ់ធម្មតា! ខោអាវយើងថ្មីៗហ្នឹង?

ខ៖ ហ្នឹងហើយភ្នួងនុងណា

ក៖ ក៏ប៉ុន្តែមានហូប៉ាក់អីដេស?

ខ៖ ហូមាន!

ក៖ ចុះប៉ាកមានដែស?

ខ៖ អត់ទាន់មាននោះទេ!អាវខៀវដៃវែង

ក៖ នៅកាលនុងគេហៅសង្គមអ្វីគេ?

ខ៖ អី! សង្គមរាស្ត្រនិយមហេស

គ៖ សម្តេចកាលនុង

ក៖ ចាស! ចឹងយាយរៀបអាពាហ៏ពិពាហ៏នុងអាយុប៉ុន្នាន?

ខ៖ ខ្ញុំការអាយុ១៥

ក៖ រៀបការនៅអាយុ១៥?

ខ៖ ចាស!

ក៖​ហើយយាយសិក្សាបានត្រឹមថ្នាក់ទីប៉ុន្នាន?

ខ៖ ខ្ញុំសិក្សាបានតិចណាស់បានត្រឹមថ្នាក់ទី១២

ក៖ ថ្នាក់ទី១២ចឹងកាលនុងមានចេះភាសាបរទេសដេស?

ខ៖ អត់ចេះទេ

ក៖ អត់ចេះផង!

ខ៖ ហ្នឹងហើយអត់ចេះផង

ក៖ ចុះយាយកាន់សាសនាអ្វី?

ខ៖ ខ្ញុំកាន់សាសនាព្រះពុទ្ធ

ក៖ ចាស!ហើយមានមុខរបរអ្វី ពេលដែលការចាប់ដៃគ្នាហើយ?

ខ៖ ការចាប់ដៃគ្នាហ្នឹង​និយាយពីរឿងប្រវត្តិប្តីខ្ញុំហេស?

ក៖ ចាស!មុខរបរយាយសិនមក?

ខ៖ មុខរបរធ្វើស្រែហ្នឹង

ក៖ ចឹងហ៎

ខ៖ ចាស!

ក៖ ចឹងនាមត្រកូលនិងនាមឈ្មោះប្តីយាយមានឈ្មោះអ្វី?

ខ៖ ប្តីខ្ញុំឈ្មោះ ម៉ៅ ថៅ!

ក៖ អឺ ថ្ងៃខែឆ្នាំកំណើតរបស់គាត់!

ខ៖ គាត់នែក! បងខ្ញុំ៨ឆ្នាំ

ក៖ តើគាត់បានចូលសិក្សារៀនអីបានដល់កំរិតណាដែរ?

ខ៖ គាត់មិនដឹងថារៀនដល់ថ្នាក់ទីប៉ុន្នានទេ

ក៖ ចុះភាសាបរទេសគាត់ចេះដេស?

ខ៖ គាត់អត់ចេះទេ គាត់បើកឡានអីអោយគេស៊ីឈ្នួលអោយគេនោះទេ

ក៖​តើគាត់មានសញ្ជាតិជាអ្វី?

ខ៖ សញ្ជាតិខ្មែរ

ក៖ កាន់សាសនាអ្វីដែរ?

ខ៖ កាន់សាសនាព្រះពុទ្ធ!

ក៖ គាត់មានអត្តចរិតយ៉ាងម៉េចដែរ?

ខ៖ អូអត្តចរិតរបស់គាត់ល្អណាស់ គាត់មិនដែលទៅនេះនោះទេ!

ក៖ ចឹងស្លូតបូតចឹងហេស?

ខ៖ ហ្នឹងហើយសួរតែអ្នកស្រុកទៅដឹងហើយ!

ក៖ ចឹងទៅទីកន្លែងកំណើតគាត់កើតនៅក្នុងភូមិណា?

ខ៖ នៅពាមជីកង

ក៖ អូ ចឹងភូមិពាមជីកង ចុះឃុំ?

ខ៖ ឃុំអីនោះទេ ដំណាក់ស្នាយ

ក៖ ឃុំដំណាក់ស្នាយ ស្រុកកងមាសហេស?

ខ៖ ចាស!

ក៖ ចុះខេត្ត កំពង់ចាម?

ខ៖ ខេត្តកំពង់ចាមដូចគ្នា!

ក៖ ចឹងយាយនៅព្រែតាអុងនោះទេ តែស្វាមីរបស់យាយទៅដណ្តឹងនៅពាមជីកង?

ខ៖ចាសទៅដណ្តឹងនៅដល់ហ្នឹង!

ក៖ មូលហេតុអីបានជា ស្វាមីយាយបានមកដណ្តឹងយាយ?

ខ៖ កាលមុនដំបូងនុងនៅជាមួយគេហៅថាស្រីន! អ្នកបើកឡានប្រចាំងកុន! ហើយដល់ពេលឃើញចឹងទៅ

ក៖ ចុះបានឃើញយាយនៅឯណា?

ខ៖ ឃើញយាយនៅវាលឡែនហ្នឹងហើយគាត់ក៏សួរតាអុកៗ ប្រធានភូមិនុងណា

ក៖ ចាស

ខ៖ សួរថាអឹម! តាអុកនោះគាត់សួរថា ថៅហែងមានស្រលាញ់១ណាដែរនៅក្នុងភូមិហ្នឹង?គាត់ថា ខ្ញុំមើលទៅដូចជាគ្មានឃើញនោះទេ គាត់និយាយខ្លួនគាត់នុង គាត់មានតែមួយនោះទេ ថាដើរលក់តែឆ្នោតហ្នឹងហើយ

ក៖ ចាស

ខ៖ រួចក៏បានហៅឪពុកនុងមកដណ្តឹងខ្ញុំ

ក៖ ហឹម!

ខ៖ ហ្នឹងហើយ

ក៖ ចាសចុះពួកគាត់មានឈ្មោះអ្វីដែរ?

ខ៖ តាម៉ៅ!

ក៖តាម៉ៅហ៎?

ខ៖ ហ្នឹងហើយ

ក៖ ចាស! ចឹងបានឃើញយាយអីនៅដូចថាធ្លាប់ដូចថានៅកន្លែងណាមួយជួបយាយនៅកន្លែងណាមួយដោយចៃដន្យអត់ទេ?

ខ៖ អត់ទេ!

ក៖ អត់ទេ! ចឹងតាស្រីលនុងគាត់បានបើកឡានឡើងយាយនៅក្នុងភូមិនុងតែម្តង?

ខ៖ ចាស!នៅអីនុងនៅកន្លែងចំការឈូកនុង នៅឃ្វាវគោនុង

ក៖ ចាសចឹងយាយនៅឃ្វាវគោ?

ខ៖ ចាស!

ក៖ ចាសៗ

ខ៖ មានតែ១នោះទេ កូនតាលក់ទឹកត្នោតតាសិនហ្នឹង!

ក៖ ចាស

ខ៖ ហើយខ្ញុំមានតែ១ បើកូនតែ១ចឹងមូលកេរិ៏ហើយគាត់នឹកឃើញថាចឹងណា គាត់ក៏អោយម្តាយឪពុកនុងមកដណ្តឹង

ក៖ ចុះគាត់បង្គាប់ថ្លៃទឹកដោះបានប៉ុន្នានដែរ?

ខ៖ អោយធ្វើផ្ទះអោយ!

ក៖ ធ្វើផ្ទះអោយ?បង្គាប់អោយធ្វើផ្ទះ?

ខ៖ ចាសម្តាយខ្ញុំបង្គាប់អោយធ្វើផ្ទះអោយហើយ បង្គាប់ម៉ាដំឡឹងទៀត!

ក៖ ចឹងផ្ទះនុងប្រវែងប៉ុន្នាន!

ខ៖ ផ្ទះហ្នឹងទទឹង ៦ម៉ែត្រ បណ្តោយទៅចេះទៅ១២

ក៖ ប៉ុន្នានខ្នង?

ខ៖ធ្វើផ្ទះទៅចេះទៅ៣ខ្នង! រួចគាត់កូនតែ១ ដល់ពេលគាត់ទៅដណ្តឹងនុង ក៏គាត់បង្គាប់ទៅធ្វើផ្ទះ ព្រោះឪពុករបស់គាត់ធ្វើជាជាងផ្ទះ

ក៖អូ ហើយចឹងទៅធ្វើបាន?

ខ៖ ធ្វើបាន! ដល់ពេលធ្វើរួចបានការ

ក៖ ចឹងចំណែកឯងយាយគឺមានតែម្នាក់ឯង ហើយចំណែកឯស្វាមីយាយក៏មានម្នាក់ឯងដែរ?

ខ៖ មានបងប្អូន៤នាក់សុតតែស្រី!

ក៖ ចុះប្អូនរបស់គាត់ឈ្មោះអ្វី?

ខ៖ ម៉ៅលីម!១! បន្ទាប់គាត់ហើយមកប្អូនគេបង្អស់

ក៖ ចឹងទី២ ម៉ៅលី

ខ៖ ចឹងម៉ៅលឹម ហើយបានមកបន្ទាប់ទៀតម៉ៅយឹម

ក៖ ចាស

ខ៖ សុតតែស្រី ហើយបានប្រុសតែប្តីខ្ញុំនោះទេ

ក៖ ដល់ចាប់ដៃគ្នាហើយ អឺប្រកបមុខរបរអ្វីតទៀត?

ខ៖ ចាប់ដៃគ្នាហើយហ្នឹង ធ្វើស្រែ!

ក៖ ធ្វើស្រែប្រកបមុខរបរកសិករហើយដល់ពេលអាពតនោះគេមិនបានអោយចេញទៅឯណា

ខ៖ ចាស​គេថាបើសិនជានៅឯស្រុកនៅឯស្រុកទៅ! ហើយបើសិនជាថានៅឯភ្នំពេញក៏នៅឯភ្នំពេញទៅ!

ក៖ ហឹម

ខ៖ ចឹងនៅស្រុកនុងរហូតទៅ!

ក៖ ចឹងនៅធ្វើស្រែរហូត?

ខ៖ធ្វើស្រែ!

ក៖ ចឹងប្តីអីនុង ធ្វើស្រែដីដូចថារកដោយកំលាំងខ្លួនយើងឬក៏ជាដីកេរពីឪពុកម្តាយ?

ខ៖ ដីកេរិ៏ពីឪពុកម្តាយ! គាត់ទិញអោយខ្លះហ្នឹងហើយ មានដីចំការមានដីស្រែតែបន្តិចបន្តួចនោះទេណា!

ក៖ ចឹងមកដល់ពេលឥឡូវហ្នឹងនៅដល់ឥឡូវហ្នឹង?

ខ៖ ដីហ្នឹងសព្វថ្ងៃគាត់ចែកគ្នា ដីយើងទៅគេ ដីគេទៅយើងហើយសព្វថ្ងៃហ្នឹង!

ក៖ ចឹងជំនាន់អី!

ខ៖ ចាសជំនាន់សាធារណៈរដ្ឋ!

ក៖ ចឹងនុងគេចែកគ្នា?

ខ៖ ដីភូមិគេចែកអោយ

ក៖ ចាស!

ខ៖ ចាស

ក៖ ដីភូមិយាយនៅនុង?

ខ៖ ចាសនៅឯនុងគេចែកអោយ

ក៖ ចឹងផ្ទះនុងនៅទាល់តែឥឡូវហ្នឹង ផ្ទះយាយធ្វើ?

ខ៖ ផ្ទះនុងទំលាក់គ្រាប់បែក!

ក៖ ចឹងឆេះអស់ទៅ?

ខ៖ ទំលាក់គ្រាប់បែក២ដង! ទំលាក់១សារប្រក់ស្លឹក១ចំហៀងប្រក់គ្បឿង១ចំហៀងទៀត ១សារទៀតខ្ទេច អស់ទាំងអស់

ក៖ ហឹស ទៅសព្វថ្ងៃយាយដូចថាតាគាត់ស្លាប់នៅក្នុងអាយុប៉ុន្នានគាត់ស្លាប់ហ្នឹង?

ខ៖ គាត់ងាប់នៅអាយុ៤០

ក៖ គាត់ស្លាប់ដោយសារតែមូលហេតុអ្វី?

ខ៖​គាត់ងាប់ដោយជំងឺគាត់

ក៖ ជំងឺគាត់!

ខ៖ ហ្នឹងហើយ​គាត់ធ្វើម៉ាស៊ីន គាត់ចេះធ្វើម៉ាស៊ីនណា

ក៖ ចាស!

ខ៖ គាត់ធ្វើម៉ាស៊ីនហ្នឹងទៅ ដូចថាក្តៅនៅក្នុងទ្រូងចឹងទៅ

ក៖ ហើយចុះគាត់ស្លាប់នៅក្នុងរបប?

ខ៖ របបដែលដាច់ហើយ​ដាច់បាន២ឆ្នាំ

ក៖ នៅសាធារណៈរដ្ឋនុងហ៎?

ខ៖ ហ្នឹងហើយបានប្រហែល២ឆ្នាំគាត់ខូច

ក៖ ឥឡូវ យាយចូលនិយាយដូចថាមានកូន ដល់ពេលនេះទៅគាត់ស្លាប់ហើយ តើយាយមានកូនចំនួនប៉ុន្នាននាក់?

ខ៖អូកូនហេស?

ក៖ ចាសកូនយាយ

ខ៖ខ្ញុំមានកូនសុំ

ក៖ អត់មានកូនទេយាយ?

ខ៖ កូនមានដែរតែវាអត់នៅ!

ក៖ កូនប៉ុន្នាននាក់?

ខ៖ កូនមាន១នាក់កើតមកបានប៉ុន្នានខែហ្នឹង

ក៖ អាយុប៉ុន្នាន?

ខ៖ បានតែប្រហែលតែ១ម៉ោងនុងក៏វាទៅវិញទៅ សុំកូនៗសព្វថ្ងៃហ្នឹងគេមកនៅជាមួយហ្នឹង ហើយវាបៅដោះខ្ញុំ ដោះឡើងណា

ក៖ ចា

ខ៖ ហ្នឹងហើយ បៅទឹកដោះគោនោះទេ ហើយចឹងមានតែក្មួយហ្នឹងខ្ញុំមានប្អូនចេះតែស្រលាញ់ចេះយកមក ហើយដល់ពេលយកមកដល់ខ្ញុំពោះធំហើយក៏ខ្ញុំចេះតែទុកទៅ អោយបំបៅទឹកដោះគោនុងណា

ក៖ ចាស

ខ៖ ដល់ពេលកូននុងកើតទៅ ខ្ញុំងាប់ទៅខ្ញុំយកវានុងមកបំបៅ

ក៖ ហឹមយកក្មួយនុងមកបំបៅទៅ?

ខ៖ ចាស!

ក៖ហឹម ហើយកូនឯងក៏ស្លាប់ទៅណា?

ខ៖ ក៏ស្លាប់ទៅ!

ក៖ ចឹងដល់ពេលក្រោយមកទៀតអត់មានកូនអីទេ?

ខ៖ អត់មានអីទេ មានដែរក៏ប៉ុន្តែវាអត់នៅ!

ក៖ ប៉ុន្តែគឺអត់នៅៗចឹងតែម្តង?

ខ៖​ចាសរហូតទាល់តែខ្ញុំវះកូនក្រៅស្បូន

ក៖ អូ

ខ៖ ទំលាក់កប៉ាល់ហោះ ថាអោយចឹងចុះ អោយងាប់ចុះវាចុកពេក ចឹងគេអោយខ្ញុំទៅភ្នំពេញ អោយគេមើល ដល់ហើយគេថាខ្ញុំកូនក្រៅស្បូន ក៏វះ ខ្ញុំវះនុងក៏បកមកវិញមក ក៏បកមកវិញមក

ក៖ ចឹងបានរាល់ថ្ងៃបានកូនចិញ្ចឹម១ហ្នឹង?

ខ៖ ហ្នឹងហើយ

ក៖ ចឹងស្រីឬក៏ប្រុស?

ខ៖ ប្រុស!

ក៖ ចឹងឥឡូវបានរាប់អាពាហ៏ពិពាហ៏ទេ?

ខ៖ មានហើយ

ក៖ ចឹងហ៎ តើកូននុងរាល់ថ្ងៃ?

ខ៖ ធ្វើស្រែ

ក៖ ធ្វើស្រែចឹងដែរហ៎?

ខ៖ ចាស

ក៖ តើប្រពន្ធគាត់ឈ្មោះអ្វីដែរ?

ខ៖ ឈ្មោះ ម៉ៅ ថេន!

ក៖ ចាស ចុះកូនយាយបង្កើត?

ខ៖ យាយបង្កើតឈ្មោះម៉ៅ ថា

ក៖ ចាសម៉ៅថា! នៅជាមួយទេរាល់ថ្ងៃនៅជាមួយគ្នា?

ខ៖ អត់ទេ សព្វថ្ងៃខ្ញុំនៅដោយខ្លួន

ក៖ ចឹងនៅបែកគ្នាទៀត?

ខ៖ ចាស!ខ្ញុំនៅដោយខ្លួនក៏ប៉ុន្តែវាអោយចៅមកនៅជាមួយ ដែលកូនវានុងណា ចឹងចៅនោះគេលើផ្ទះទៅ ផ្ទះ៣ខ្នងនុងកាត្រេបកាត្រួក ចឹងធ្វើបាន១ខ្នងនៅនុងចឹង ខ្ញុំក៏នៅផ្ទះខ្ញុំទៅ ហើយវាក៏នៅផ្ទះវាចឹងទៅ

ក៖ ហឹម! ចឹងផ្ទះ៣ខ្នងនុងអាមុនហ្នឹងថាឆេះអស់ហើយ?

ខ៖ ឆេះអស់! ឆេះឡើងខ្ទិចខ្ទីលអស់ហើយយកមក

ក៖ ចឹងក្រោយមកធ្វើទៀត?

ខ៖ អត់ធ្វើទេ! ចឹងផ្ទះ១ទៀតនោះតូចទេ ចឹងបានៅជាមួយសព្វថ្ងៃនេះ

ក៖ ចឹងធ្វើដោយខ្លួនឯងនៅជាមួយនឹងតានុងហេស?

ខ៖ ធ្វើពេលទំលាក់គ្រាប់បែកហើយមកនុងណា

ក៖ ចឹងផ្ទះនៅសេសសល់នុងណា ហើយរើសឈើនុងយកមក

ខ៖ ធ្វើ

ក៖ ធ្វើទៅ!

ខ៖ សព្វថ្ងៃនៅម្នាក់ឯងនោះទេ ចឹងបានថា នេះទៅសុខចិត្តថានៅម្នាក់ឯងចុះ

ក៖ ចឹងបានអោយកូនគេមកនៅជាមួយត្រូវជាចៅ?

ខ៖ ចឹងត្រូវចៅយាយ!

ក៖ ចឹងឥឡូវនៅដោយខ្លួន?

ខ៖ ចាស

ក៖ ចឹងនៅតែឯងនោះទេសព្វថ្ងៃហ្នឹងយាយ?

ខ៖ ហ្នឹងហើយនៅតែឯង

ក៖ ចឹងដីអាកេរិ៏អីហ្នឹងយាយចែកអោយកូនអស់ឬក៏នៅខ្លះ?

ខ៖ នៅ

ក៖ នៅទុកខ្លួនឯងខ្លះហេស?

ខ៖ ចា របបវាអោយទៅវា! ហើយដល់របបខ្ញុំនៅខ្ញុំចាស!

ក៖​ ចឹងយាយនៅឯហ្នឹងនោះទេ

ខ៖ នៅហ្នឹងនោះទេ!កាលមុននៅជាមួយ

ក៖ ចឹងមកដល់ពេលឥឡូវយាយមានប្រកបមុខរបរអ្វី?

ខ៖​ខ្ញុំសព្វថ្ងៃអត់មានប្រកបមុខរបរអ្វីនោះទេ កាលពីមុនធ្វើនំធ្វើអីលក់ចឹងទៅណា​ធ្វើនំកង់នំក្រូច

ក៖ ហើយដីស្រែសល់កេរិ៏ធ្វើទៅ?

ខ៖ ធ្វើអីមកស៊ីមក!

ក៖ ហើយឥឡូវយាយនៅធ្វើទៀតឬក៏នៅប្រវាសអោយគេ?

ខ៖អោយមកធ្វើមក! ចឹងយកវានុងអោយកូនស៊ីទៅ វាអោយមកអង្កតែ៤ទៅ១០ថាំ ចឹងទៅ

ក៖ ចាស ហើយចឹងទៅយាយ ឥឡូវអត់មានជីដូនជីតាអីនោះទេ?

ខ៖ អត់មានទេ

ក៖ ចឹងយាយឆ្លងកាត់នៅក្នុងសង្គមណាខ្លះតាំងពីដឹងក្តីមកណា?

ខ៖ ខ្ញុំឆ្លងកាត់តាំងពីសង្គមរាស្រ្តជានិយមម៉េច

ក៖ ចឹងហត់ណាស់

ខ៖ ហ្នឹងហើយ!

ក៖ចាសហើយបានមកចូលរបប៣ឆ្នាំ៨ខែ?

ខ៖ ៣ឆ្នាំ៨ខែ!ហ្នឹងហើយ

ក៖ ចឹងនៅក្នុងរបបទាំង៣ឬក៏មកដល់ពេលបច្ចុប្បន្នវា៤ហើយណា

ខ៖ ហ្នឹង

ក៖ចឹងនៅក្នុងសង្គមទាំង៤ហ្នឹង តើនៅក្នុងសង្គម១ណាដែលយាយអាចចង់ចាំនៅក្នុងជីវិតយើងមិនអាចបំភ្លេចបានធ្វើអោយយើងជូរចត់ណា!ចាសៗរបបអ្វី?

ខ៖ របបប៉ុលពត!

ក៖របបប៉ុលពតហ្នឹង

ខ៖ ចាស

ក៖ ឥឡូវចូលយាយនិយាយរបបនុងគឺចង់ចាំអ្វីខ្លះ?

ខ៖ ចង់ចាំគឺខ្ញុំចង់ចាំគឺថាហៅយើងទៅប្រើគ្មានពេលវេលា ហើយថាខ្ញុំធ្វើអ្វីមិនកើត អោយខ្ញុំទៅមើលកូនណា!

ក៖ ចាស

ខ៖ ហ្នឹងហើយអោយខ្ញុំទៅរែកដីនោះអត់បានទេ អោយខ្ញុំទៅមើលកូន នៅក្នុង១ថ្ងៃកូន២

ក៖ គេហៅមានដោះចឹងហេស?

ខ៖ចា

ក៖ ធ្វើមេដោះចឹងទៅ

ខ៖ ហ្នឹងហើយធ្វើមេដោះយោពរទៅ

ក៖ ចឹង១ថ្ងៃកូន២?

ខ៖ហ្នឹងហើយកូន២ ហើយលាងអាចម៏ច្របាច់នោមកូនគេនុង ស្អាតឬក៏មិនស្អាតគេថាអោយ

ក៖ចឹងកាលនុងមានដូចថាទឹកដោះគោអីអោយដេស?

ខ៖ អត់មានផង

ក៖ ចុះម្តាយគេអោយទៅខាងណា?

ខ៖ ម្តាយគេ គេអោយទៅធ្វើការ

ក៖ ចឹង

ខ៖ ហ្នឹងហើយ

ក៖ ចឹងអោយផឹកទឹកបបរអីចឹងទៅចុង?

ខ៖ អោយផឹកទឹកបបរ ធ្វើអីៗចឹងទៅ អាចម៏តាពីតាពាស ហឹមហើយយាយអត់មានទឹកដោះឯណាគេ

ក៖ ហើយយាយអត់មានទឹកដោះឯណា

ខ៖ ហ្នឹងហើយអត់មានទឹកដោះឯណា

ក៖ ហើយចឹងដល់ពេលវាឃ្លានយំអីចឹង ហុតទឹកបបរអីចុងទៅ?

ខ៖ ហុចទឹកបបរអីចុងទៅ

ក៖ ចាសហើយនៅក្នុងរបបនុងគេអោយយាយមើលធ្វើជាមេដោះមើលកូន២នាក់ចឹងណា

ខ៖ ចាស

ក៖ ហើយមានការលំបាក!

ខ៖ ហ្នឹងហើយ

ក៖ ចាសមានការលំបាកមើលក្មេងហ្នឹងណា

ខ៖ ចាស

ក៖ ហើយយាយមានការចង់ចាំអ្វីគេទៀតបន្តមក?

ខ៖ ដល់ពេលបន្ទាប់ពីហ្នឹងមកគេអោយខ្ញុំធ្វើចុងភៅ

ក៖ ហើយជួបការលំបាកអ្វីគេខ្លះ?

ខ​៖ ធ្វើចុងភៅហ្នឹង ក៏មានការលំបាកដែរ! យើងហ្នឹងប៉ះបន្លែអីចឹងទៅ! ចិតបន្លែអីចឹងធ្វើអីអោយគេចឹងទៅ ខ្លាចគេដែរ គេប្រើអោយយើងចេះតែធ្វើទៅណា

ក៖ ហ្នឹងហើយ!

ខ៖ ចាស

ក៖ ហើយចឹងរបៀបហូបចុកអី គេម្ហូបអីនុងគេអោយយាយពិសារម្ហូបអ្វីគេខ្លះ?

ខ៖ ហូបចុកនុងគេអោយ១វែកក្បាលស្វា ប៉ុន្តែ១វែកក្បាលស្វា ហើយដំឡូង១ដុំទៅ

ក៖ហឹម

ខ៖ អាហ្នឹងអត់មានបបរនុងណា

ក៖ ចឹងនៅក្នុងនុងគេអោយយើងជារបប?

ខ៖ ជារបបនុងហើយ

ក៖ ចឹងនៅក្នុង១ថ្ងៃគេអោយប៉ុន្នានពេល?

ខ៖ គេអោយ២ពេល

ក៖ ២ពេល

ខ៖ ហ្នឹងហើយតែ១វែកក្បាលស្វានោះទេ ដំឡូង២ដុំ ហើយជួនណាបាន២ពេល១វែកចឹងទៅ

ក៖ ហើយនៅក្នុងនុងដូចថាហូបរួចគ្នាចឹង?

ខ៖​ចាស

ក៖ ចាស ហើយធ្វើការយ៉ាងម៉េចដែរ?

ខ៖ ធ្វើការអឺ!

ក៖ ចឹងរួមគ្នាចឹងដែរ?

ខ៖ មើលកូនរួមគ្នានៅឯនេះនុង!

ក៖ ចឹងគេបែងចែក?

ខ៖ គេបែងចែកទៅ

ក៖ ហើយចឹងមានកូនខ្លះធ្វើចុងភៅក៏ទៅធ្វើទៅ?

ខ៖ ហ្នឹងហើយដកពីខ្ញុំហ្នឹង

ក៖ ចឹងយាយចាំថាធ្វើចុងភៅហ្នឹងមានគ្នាប៉ុន្នាននាក់?

ខ៖ គ្នា២នាក់

ក៖ តែ២នាក់ទេ?

ខ៖ចា

ក៖ ហើយរួចដល់ពេលបន្លែអីគេទៅរក?

ខ៖ គេទៅរកមកយើងចាំតែសម្លនោះទេ

ក៖ យើងចាំតែប៉េះស្លនោះទេ?

ខ៖គេចាំតែប៉េះខ្លះនោះទេ! បបរផ្សេង

ក៖ ហើយពេលនុងយាយផុតពីចុងភៅមកយាយធ្វើអីទៀត?

ខ៖ ផុតពីចុងភៅមកដាច់ហ្នឹងណា!

ក៖ អូចឹងដាច់មកចឹងយាយធ្វើចុងភៅមករហូតចឹងមកហេស?

ខ៖ ចាស

ក៖ ចឹងយាយធ្វើការនៅក្នុងរបរហ្នឹង គេធ្វើអោយហូបរួចគ្នា ធ្វើការរួចគ្នា ហើយចំណែកសម្លៀកបំពាក់អីគេត្រូវគិតគូយ៉ាងម៉េចដែរ?

ខ៖ សម្លៀកបំពាក់នុងខ្ញុំ គ្មានទេ ខ្លួនឯង

ក៖ ចឹងគេអត់មានចែកអោយនោះទេនៅក្នុងរបបនុង?

ខ៖ យូរៗគេចែកអោយម្តង!បានអាវខ្មៅ១សំពតខ្មៅ១

ក៖ ក្រមាមានដែសយាយ?

ខ៖ ក្រមាអត់មាននោះទេ

ក៖​ចឹងគេអត់មានចែកអោយ?

ខ៖ អត់ចែកអោយ

ក៖ រួចស្បែកជើងមានអត់?

ខ៖ ស្បែកជើងគ្មាននោះទេ ជួនណាអត់មានស្បែកជើងពាក់ ចឹងពាក់នែក យកនេះត្នោត ដើមត្នោតយើងនុងបកមក

ក៖ ធាងត្នោតហ្នឹង?

ខ៖ យកមកបកមកចឹងទៅ

ក៖ហឹម រួចចឹងទៅ

ខ៖ ចេះតែពាក់ទៅ

ក៖ ចាសហើយអត់មានក្រមាអត់មានអីផ្លាស់ចឹងយើងចង់ងុតទឹកអីពិបាកដែរ បើអត់មានសារុង?

ខ៖ សារុងមក

ក៖ចឹងហ៎សារុងមុនមក?

ខ៖ ចាស

ក៖ ចាស

ខ៖ហឹម

ក៖ ចឹងយាយដូចថានៅក្នុងរបបនុង យាយមានដូចថាទ្រព្យសម្បត្តិយើងដូចថា មានទ្រព្យសម្បតិ្តនៅផ្ទះយើងអីចឹងណា​ គេមានអោយយើងទុកដូចថាទ្រព្យសម្បត្តិហ្នឹង អោយយើងទុកនៅក្នុងផ្ទះឬក៏គេអោយយើងយ៉ាងម៉េចដែរ?

ខ៖ អោយទុកនៅផ្ទះ! ចឹងចង់ទ្រព្យសម្បត្តិឧបករណ៏យើង

ក៖ ចាសកាលពីមុនយើងចេះតែទិញហើយសំភារៈឧបករណ៏យើងដូចថាមានច្រើនចឹងណា

ខ៖ ហ្នឹងហើយ

ក៖​ដូចថាសំភារៈផ្ទះបាយផ្សេងទៅ ដូចថាសំភារៈគ្រឿងសង្ហារឹមផ្សេងទៅតើគេត្រូវយកទៅធ្វើយ៉ាងម៉េចដែរ?

ខ៖ គេយកទៅកន្លែងនេះ! គេយកទៅដាក់នៅសហករគេហ្នឹងហើយ

ក៖ ចឹងគេយកទ្រព្យសម្បត្តិនុងយកទៅដាក់នៅសហករនុងហេយាយ?

ខ៖ ហ្នឹងហើយទាំងអស់ ស្រូវក៏អត់មានដែរ មុនចែករបប ១នាក់មួយថាំ ២ល្អីចឹងទៅណា

ក៖ ១គ្រួសារ?

ខ៖ ១គ្រួសារដល់ពេលក្រោយមកទៀតប្រមូលអស់ហើយ! ទាំងអស់គ្មាននៅជាមួយនោះទេ តែថាស្លាបព្រា១នោះក៏អត់មាននៅផង

ក៖ ចាស! ចឹងគឺអោយមានតែផ្ទះ សំបកផ្ទះ អត់មានអី?

ខ៖អត់មានអីនោះទេ អត់ហ៊ានទុក តែថាចាន១ក៏អត់ហ៊ានទុកដែរ ខ្លាចគេមកឆែកនៅឃើញ

ក៖ ចឹងគេមកឆែកហេស?

ខ៖ មកគេមកឆែក! ឆែកឃើញគេរករឿងយើងខ្លះ! ខ្លាចកាលពីបច្ចុប្បន្នហ្នឹង អ្នកណាដែលលាក់ចាន លាក់អង្ក លាក់របស់អីគឺ គេយកយើទៅ

ក៖ យកទៅវ៉ៃចោលហេស?

ខ៖ ហ្នឹងហើយ

ក៖ ហឹម

ខ៖ រួចយើងខ្លាចចឹងយើងអត់មានហ៊ានទុកនោះទេ !

ក៖ ដល់ក្រោយមកយាយដូចថាបានរៀបអាពាហ៏ពិពាហ៏ជាមួយនឹងតាហើយដូចថាតាហ្នឹងផ្តល់ដូចថាមានសេចក្តីសុខជាមួយនឹងយាយដេស?

ខ៖ អត់មានដែរទាស់គ្នានោះទេ

ក៖ ចឹងអត់មានដែរទាស់គ្នាជាមួយនឹងយាយនោះទេ?

ខ៖ ចាស!

ក៖ គាត់

ខ៖ ស្រណុកសុខសប្បាយរហូត! មិនដែលអូសថាហង់ងែង ដឹងតែថាហៅគាត់ហ៊ា

ក៖ ហៅគាត់ហ៊ាទៅ

ខ៖ ហើយគាត់ហៅខ្ញុំ សុនៗចឹងទៅ ហៅចំឈ្មោះទៅ មិនដែលទាស់គ្នានោះទេ! សួរអ្នកស្រុកចុះ! នៅឃុំអណ្តូងតាអុងហ្នឹង

ក៖ ចា!

ខ៖ ១ណាក៏ស្រលាញ់គាត់ដែរ
ក៖គាត់ស្លូតបូតមែនទែន?

ខ៖ ចាសស្លូតបូតទេ!បើមិនជឿសួរអ្នកស្រុកទៅ គាត់មិនដែលឃោឃៅទៅវ៉ៃអ្នកណានោះទេ!

ក៖ យាយដែរហៅហង់អី១ម៉ាត់?

ខ៖ អត់ទេ! អត់ដែរសោះ មិនដែលនោះទេ

ក៖ បើសិនជាចឹងមានសុភមង្គលណាយាយ

ខ៖ មានសុភមង្គល! អត់មានដែលទាស់គ្នាអី១អឹក សួរទៅអ្នកភូមិ!

ក៖ ចឹងខ្ញុំសូមសួរយាយត្រង់ថាអោយយាយហ្នឹង ទឹកភ្នែកដោយសារគាត់ពិបាកចិត្ត?

ខ៖ អត់ដែរសោះ!

ក៖ អត់សោះ! ចុះគាត់ចេះចង់និយាយថាគាត់ចេះលេងល្បែងដែរឬទេ?

ខ៖ អត់ទេចាស

ក៖ ផឹកស្រា?

ខ៖ ផឹកក៏អត់ដែរ!

ក៖ ចាស

ខ៖ អត់ដែរទេ! បើសិនបារី ពេលមុននឹងបានខ្ញុំទៅ កាលគាត់ពីដើមគាត់ជក់បារីរូបសែក! រូបគេបញ្ចាំងកុនណា

ក៖ ចាស

ខ៖ ហ្នឹងហើយដល់ពេលនេះខ្ញុំប្រាប់ថាហ៊ាអើយកុំជក់! ចឹងគាត់អត់ជក់រហូត ចាស

ក៖ហឹម

ខ៖ ចាសជើងបញ្ចាំងតាមគុនគេនៅតាមហីណា

ក៖ ចាសនៅតាមហី

ខ៖ ចាស

ក៖ ដល់ចឹងទៅគាត់អត់មានដូចថាស្រីញីនៅខាងក្រៅអី?

ខ៖ អូ បើរឿងស្រីញីអីខ្ញុំអត់ដឹងដែរ ព្រោះគាត់ដើរបាត់ៗទៅណា

ក៖ ចឹង

ខ៖ អឹ បើប្រុសតែងតែមានហើយ!

ក៖ ហឹម!

ខ៖ ព្រោះថាថៅកែនោះរាងខិលដែលណា!

ក៖ ចាសថៅកែ

ខ៖ ថៅកែលីវ!

ក៖ អឺ តើយាយមានពាក្យពេចន៏អ្វីដើម្បីផ្តាំផ្ញើដល់កូនចៅឬក៏ក្មេងៗជំនាន់ក្រោយ?

ខ៖ ខ្ញុំសូមផ្តែផ្តាំកូនចៅជំនាន់ក្រោយ អោយចេះរៀនសូត្រខំប្រឹង ថែទាំ ខំខ្លួន អោយមានដូចថាសុភមង្គល មានគេចូលស្តីដណ្តឹងត្រឹមត្រូវ យើងកុំទៅតាមផ្លូវ

ក៖ តាមប្រពៃណី

ខ៖ តាមប្រពៃណីខ្មែរយើង ដែលមានតាំងពីយូរលង់ណាស់មកហើយ កុំអោយមានតទៅមុខទៀតកុំអោយបាត់បង់សង្គមកាលពីដើមមក

ក៖ ចាសៗហើយអោយយ៉ាងម៉េចទៀតយាយ?

ខ៖ ហើយអោយខំប្រឹងរៀនសូត្រអោយបានធ្វើការងារហ្នឹងគេ! កុំអោយខ្ចិល

ក៖កុំអោយលំបាកចឹងហេយាយ?

ខ៖ ហ្នឹងហើយលំបាក! អោយតែយើងចេះអត់លំបាកនោះទេ តែថាយើងមិនចេះអក្សរនោះលំបាកហើយ

ក៖ ព្រោះអី យាយគាត់ដូចថាកើតមកដឹងតែថាធ្វើស្រែចំការ គឺមានការលំបាកចឹងណាយាយ?

ខ៖ ចាសលំបាកណាស់! មិនចេះនោះទេ​ កូនចៅសារក្រោយ សុំផ្តាំថាអោយបានរៀន ខំប្រឹងអោយបានចេះ សព្វថ្ងៃនេះគេរកតែអ្នកចេះនោះទេ អ្នកមិនចេះគេមិនរកនោះទេ។

ក៖ ត្រូវហើយ

ខ៖ ចាសខ្ញុំសូមផ្តែផ្តាំបានប៉ុណ្ណឹង!

ក៖ មានអ្វីតទៅទៀតទេយាយ?

ខ៖ អត់មានទេ

ក៖ អត់មានទេ?

ខ៖ ចាស

ក៖ ចឹងខ្ញុំសូមអរគុណយាយច្រើនដែលយាយបានលះបង់ពេលវេលាអោយខ្ញុំធ្វើការសម្ភាសដឹងអំពីខ្សែជីវិតរបស់គាត់ ចាសហ្នឹងខ្ញុំសូមថតរូបរបស់យាយ១ប៉ុសហ្នឹងបទសម្ភាសហ្នឹងភ្ជាប់ទៅជាមួយដើម្បី អឺ យកទៅចង់ក្រង់ថែរក្សាចង់ក្រង់ជាខ្សែប្រវត្តិនិមួយៗ យកទៅដាក់នៅលើគេហៈទំព័ររបស់សកលវិទ្យាល័យBYUនៅUSA

ខ៖ ចាសដាក់ចុះ

ក៖ ចឹងយាយអនុញ្ញាតអោយខ្ញុំយកទៅដាក់ហេស?

ខ៖ ដាក់ចុះអត់អីទេ

ក៖ ចាសចឹងខ្ញុំសូមជូនពរយាយ អោយមានអាយុវណ្ណៈសុខៈពាលៈ កុំម្បីឃ្លានឃ្លាតឡើយណាយាយ

ខ៖ ហឹម

ក៖​ខ្ញុំជម្រាបលាណាយាយចាស!